આ બાબતે ફરિયાદ કરતાં એક સ્થાનિક રહેવાસીએ મિડ-ડે LOCALને જણાવ્યું હતું કે ‘બિલ્ડિંગની બહાર નીકળતાં જ ડાળખીઓના ઢગલાનાં દર્શન થતાં હતાં તથા રહેવાસીઓને અડચણરૂપ હતી. આ બાબતે ફોન પર અનેક વખત સુધરાઈનું ધ્યાન દોર્યું હોવા છતાં હજી સુધી કોઈ જ પગલાં ભર્યા નથી. બિલ્ડિંગ પાસે આવેલા વૃક્ષનું ટ્રિમિંગ કરી નાખ્યા બાદ એ ડાળખીઓને એમ જ છોડી દેતાં પસાર થતા દરેક રાહદારીને અડચણરૂપ બનતાં અમારા બિલ્ડિંગના સિક્યૉરિટી ગાર્ડે ડાળખીઓના ઢગલાને ઉપાડીને સાઇડમાં મૂકી દીધો જેથી કોઈને પ્રૉબ્લેમ ન થાય. હજી સુધી સુધરાઈએ ડાળખીઓ ઉપાડી નથી. અહીં પ્રશાસનની બેદરકારી ઊડીને આંખે વળગે છે.’